
Parlamentul României

Camera Deputaţilor

	
	
	


Comisia pentru transporturi     Comisia pentru administrație      Comisia pentru industrii                                                  

            şi infrastructură           publică și amenajarea teritoriului            şi servicii                                                                      

         Nr.4c-3/391/2016                    Nr.4c-6/425/2016                    Nr.4c-26/148/2016
                                                                                                          Bucureşti, 22.03.2017
BIROULUI PERMANENT
AL

CAMEREI DEPUTAŢILOR,

Vă înaintăm, alăturat, Raportul comun asupra propunerii legislative pentru modificarea și completarea Legii nr.92 din 10 aprilie 2007 privind serviciile de transport public local, cu care Comisia pentru transporturi şi infrastructură, Comisia pentru administrație publică și amenajarea teritoriului  și Comisia pentru industrii şi servicii au fost sesizate în fond, transmis cu adresa Plx.409/2016.
În raport de obiectul şi conţinutul său, proiectul de lege face parte din categoria legilor ordinare.

               PREŞEDINTE,                PREŞEDINTE,                 PREŞEDINTE,                                          
          Lucian Nicolae Bode           Cristian Buican                    Iulian Iancu                   

PLx409/2016                                                                                                               
R  A  P  O  R  T     C  O  M  U  N
asupra propunerii legislative pentru modificarea și completarea Legii nr.92
din 10 aprilie 2007 privind serviciile de transport public local
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru transporturi şi infrastructură, Comisia pentru administrație publică și amenajarea teritoriului şi Comisia pentru industrii şi servicii au fost sesizate în fond, cu dezbaterea şi avizarea  propunerii legislative pentru modificarea și completarea Legii nr.92 din 10 aprilie 2007 privind serviciile de transport public local, transmis cu adresa nr. Pl.x 409/2016 din 3 octombrie 2016 şi înregistrat la comisii sub nr.4c-26/148/2016, nr.4c-6/425, respectiv nr.4c-3/391/2016.

Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera decizională pentru această propunere legislativă este Camera Deputaţilor.

Propunerea legislativă a fost respinsă de Senat în şedinţa din 26 septembrie 2016.

Propunerea legislativă a fost avizat favorabil de Consiliul Legislativ, cu adresa nr.341/13.04.2016.
Guvernul, prin punctul său de vedere, nr.1436 din 28.07.2016, nu susține adoptarea acestei propuneri legislative.
Comisia pentru buget, finanțe și bănci în şedinţa din data de 11 octombrie 2016 a avizat favorabil propunerea legislativă, aviz cu nr. 4c-2/640.
Propunerea legislativă are ca obiect de reglementare modificarea şi completarea Legii nr.92/2007, propunându-se, în principal, modificarea art.29 alin.(2), în sensul introducerii posibilităţii de subdelegare a gestiunii serviciilor de utilităţi publice, astfel încât titularii contractelor de atribuire a gestiunii să poată încheia cu terţi contracte de subdelegare a activităţilor de atribuire a serviciilor de transport pentru o perioadă de cel mult 12 luni şi un procent de maxim 49% din totalul gestiunii, modificarea art.36 lit.f), în sensul acordării posibilităţii deţinerii mijloacelor de transport în baza unui contract de închiriere, precum şi completarea art.45 cu un alineat nou, alin.(10), potrivit căruia sumele provenite din amenzile aplicate să se facă venit în proporţie de 50% la bugetele locale de domiciliu sau, după caz, sediul contravenientului şi, în proporţie de 50%, se constiuie ca venit al operatorului de transport public local.
În conformitate cu prevederile art.63 din Regulamentul Camerei Deputaţilor, republicat, cele trei comisii au dezbătut propunerea legislativă şi documentele conexe în şedinţe separate.

În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, comisiile au examinat propunerea legislativă după cum urmează: Comisia pentru industrii şi servicii în şedinţa din 11 octombrie 2016, Comisia pentru administrație publică și amenajarea teritoriului în şedinţa din 16 ianuarie 2017 iar membrii Comisiei pentru transporturi şi infrastructură în şedinţa din 7 martie 2017.

La lucrările Comisiei pentru industrii și servicii, au fost prezenți 18 deputați din totalul de 18 membri ai comisiei, la lucrările Comisiei pentru administrație publică și amenajarea teritoriului au fost prezenţi 20 deputaţi din totalul de 24 de membri ai comisiei, iar la lucrările Comisiei pentru transporturi şi infrastructură au fost prezenţi 17 deputaţi, din totalul de  18 membri ai comisiei.
Potrivit prevederilor art. 55 şi ale art. 56 alin. (2) din Regulamentul Camerei Deputaţilor, republicat, cu modificările şi completările ulterioare, la lucrările comisiilor au participat, în calitate de invitaţi reprezentanţi ai Ministerului Dezvoltării Regionale, Administrației Publice și Fondurilor Europene.   
În urma finalizării dezbaterilor, membrii celor trei comisii au hotărât, cu majoritate de voturi, respingerea propunerii legislative pentru modificarea și completarea Legii nr.92 din 10 aprilie 2007 privind serviciile de transport public local, întrucât propunerea legislativă urmărește, în principal, modificarea art.29 alin.(2), în condițiile în care subdelegarea nu este definită clar în legislația națională, iar delegarea gestiunii serviciilor comunitare de utilități publice este atributul autorităților administrației publice locale cu competențe în organizarea, reglementarea, coordonarea și controlul prestării serviciilor de transport public local desfășurat pe raza administrativ-teritorială a acestora. În ceea ce privește propunerea de modificare a celorlalte articole, respingerea este motivată prin faptul că acestea intră în contradicție cu alte acte normative existente.
În raport de obiectul şi conţinutul său, proiectul de lege face parte din categoria legilor ordinare.

             PREŞEDINTE,                PREŞEDINTE,                 PREŞEDINTE,                                          

        Lucian Nicolae Bode               Iulian Iancu                   Cristian Buican                                                           

              SECRETAR,                    SECRETAR,                      SECRETAR,

             Bodea Marius                 Roxana Mînzatu         Simona Bucura-Oprescu         
Consilier parlamentar, Iulia Ioana Mircea        Consilier parlamentar, Ioan Bivolaru          Șef serviciu, Sofia Chelaru                                                                                        

Expert parlamentar, Ruxandra Chiriac             Consilier parlamentar, Cristina Donea        Consilier parlamentar, Alina Tănase     

